Pomlčka

Pomlčka (–) je interpunkčné znamienko. Oddeľuje časti prejavu, naznačuje odmlku v reči, vyznačuje rozsah. V slovenských textoch sa píše spravidla oddelená medzerami z oboch strán. Nemala by byť zamieňaná so spojovníkom (-), ktorý je kratší, má odlišnú funkciu a píše sa bez medzier.

Pomlčka má v systéme Unicode kód U+2013 EN DASH (HTML &ndash;).

 Príklady 
Vybrané príklady použitia pomlčky v slovenčine:
 „staroba – choroba“, „zdravie – najcennejšie bohatstvo“ (namiesto sponového slovesa v prísloviach, heslách, nadpisoch a pod.)
 „hipodróm – miesto pretekov na koňoch alebo na vozoch so záprahom“ (medzi výrazom a jeho bližším vysvetlením)
 „1980 – 1990“, „január – február“, „strana 5 – 12“ (časové a miestne rozpätia a rozpätia v počte, pričom nahrádza výraz „až“)
 „Praha – Bratislava – Budapešť – Belehrad“ (miesta na trase, stanice alebo zastávky na trati)
 „Gorbačov – Reagan“, „Pauliny – Ružička – Štolc“ (spoluautori, spoluusporiadatelia, spojenci, súťažiaci športovci alebo družstvá)
 „Bratislava – Veľký Šariš“, „Mannheim – Wien – Zürich“ (umiestnenia podniku na viacerých miestach, vydania knihy vo viacerých mestách)
 „dobro – zlo“, „priateľstvo – nepriateľstvo“ (protikladné pojmy a iné vzťahy medzi pojmami alebo javmi)
Pre podrobný zoznam pozri PSP.

 Podobné znamienka 
 — (U+2014 EM DASH) – dlhá pomlčka („em“ pomlčka) (HTML &mdash;)
 − (U+2212 MINUS SIGN) – mínus (HTML &minus;)
 - (U+2010 HYPHEN) – spojovník

 Vkladanie na počítači 
 Platforma  Pomlčka (–) Dlhá pomlčka (—)  Poznámka, zdroj Windows  + + čísla zadať na numerickej klávesniciNa kompaktných notebookových klávesniciach býva možnosť zadať ekvivalenty kláves z numerického bloku pomocou kombinácie predradníka  a klávesy s vyznačenou alternatívou. macOS + ++  X11 (Linux, BSD) +++, , , , ,  +++, , , , ,   Microsoft Word kl. skratka + ++  (spojovník) zadať na numerickej klávesnici autocorrect , , , , ,  ,  medzerami oddelený spojovník sa nahradí pomlčkou až po dopísaní ďalšieho slova; dvojitý spojovník sa nahrádza dlhou pomlčkou len ak medzerami oddelený nie je, inak sa nahradí bežnou LibreOffice Writer autocorrect , , ,  , , , ,   Android, iOS Podržte  (spojovník) na dotykovej klávesnici, kým sa zobrazí ponuka možností, potom posuňte prst na požadovaný znak a uvoľnite. HTML &ndash; &mdash;  XML, HTML &#x2013;&#8211; &#x2014;&#8212;  LaTeX --\textendash ---\textemdash  Unicode U+2013 U+2014 

Na vloženie je možné použiť aj vhodný nástroj systému (Mapa znakov, Character Map a pod.) alebo ponuku programu (Vložiť/Symbol, Insert/Symbol a pod.) na vkladanie špeciálnych znakov. 

 Poznámky 

 Referencie 

 Pozri aj 

 pomlčková vojna – spor o zápis názvu Česko-Slovenska so spojovníkom (nepresne označovaným ako pomlčka) v roku 1990

Kategória:Interpunkcia